
Medlemmer  og 
lokalpolitik 


Af  Tom  Ahlmann  Jensen 


Et  interview  med  broder 
Knud  Holmboe,  Esbjerg,  der 
sidder  i  Esbjerg  byråd. 


Stjernen  bringer  her  et  interview 
med  broder  Knud  Holmboe, 
der  i  nogle  år  har  siddet  i  Es- 
bjerg byråd.  Vi  hører  gerne  fra  andre 
søskende  der  har  involveret  sig  i 
samfundsorganisationer  af  forskellig 
art. 

Hvordan  gik  det  til,  at 
du  kom  ind  i  politik? 

"Jeg  har  i  mange  år  interesseret  mig 
for  samfundsproblemerne,  og  jeg  har 
deltaget  livligt  i  den  offentlige  debat. 

Som  du  nok  ved  så  vælger  man  al- 
tid den,  der  ikke  kan  tie  stille,  når  der 
skal  vælges  bestyrelser.  Som  lokalpoli- 
tiker skal  man  være  opmærksom  på 
de  stemmer,  der  kommer  fra  borger- 
ne, da  man  jo  som  folkevalgt  har  et 
stort  ansvar  for  at  repræsentere  bor- 
gerne i  de  samfundsbeslutninger  der 
tages". 


Hvilken  samfundsgruppe 
repræsenterer  du? 

"Som  lokalpolitiker  føler  jeg  ikke  at 
jeg  repræsenterer  et  specielt  udsnit  af 
befolkningen.  Jeg  ser  nærmere  sådan 
på  det,  at  jeg  har  et  medansvar  for  at 
samfundet  kommer  til  at  fungere 
bedst  muligt  for  flest  muligt.  Hvis  jeg 
endelig  skal  repræsentere  enkelte  per- 
soner eller  grupper,  så  må  det  være 
sådanne,  som  er  kommet  i  klemme  i 
maskineriet,  og  i  det  hele  taget  de  sva- 
gest stillede". 

Hvordan  forenes  dit  liv  i  kirken 
med  et  politisk  aktivt  liv? 

"Du  mener  sikkert,  om  jeg  kan  nå 
det  hele,  og  jeg  kan  godt  betro  dig,  at 
det  er  et  ræs.  Familien  skal  være  med  i 
det  hele,  ellers  vil  det  unægteligt 
komme  til  at  kile  sig  ind  imellem  os. 
Men  jeg  har  en  utrolig  dejlig  familie, 
som  støtter  mig  og  opmuntrer  mig. 
Det  kan  jo  ikke  undgås,  at  man  får  sig 
nogle  politiske  klø,  og  dem  skal  man 
kunne  tage,  og  så  er  det,  at  man  har 
brug  for  moralsk  støtte  fra  dem,  man 
elsker". 


Hvilke  områder  arbejder 
du  med  i  byrådet? 

"Jeg  er  medlem  af  teknisk  udvalg, 
skolekommision,  ungdomsskolenævn, 
et  legatnævn,  handelskolens  bestyrelse, 
repræsentantskabet  for  Naturgas  Syd, 
lokalnævnet  til  politiets  virksomhed, 
samt  deltager  i  årstidsforretning  ve- 
drørende ekspropriationer". 

Hvilke  erfaringer  har 
du  så  gjort  dig? 

"Utallige!  Der  er  virkelig  mange 
ting,  som  rører  sig  i  så  stor  en  indu- 
striby som  Esbjerg.  Jeg  har  oplevet  at 
tingene  tager  sig  noget  anderledes  ud 
set  fra  en  plads  i  byrådssalen.  Vi  ople- 
ver at  grupper  trænger  sig  på  med  spe- 
cifikke ønsker.  Man  kan  forstå  sådan- 
ne ønsker,  og  føler  måske  også  med  en 
sådan  gruppe,  men  glemmer  man,  at 
der  er  andre  end  den  ene  gruppe,  kan 
det  gå  galt.  Desværre  er  økonomien 
ikke  til  at  man  kan  opfylde  alle  ønsker 
og  det  er  så  svært  at  skulle  være  den, 
der  skal  vælge  for  andre.  Der  vil  altid 
være  nogle  der  føler  sig  forbigået". 

KIRKENYT 


LDSSA  -  En  organisation 
for  studerende  i  kirken 


AfEsa  Reiman 


Deltagerne  i  det  konstituerende  møde  i  Stockholm  ses  her.  De 
danske  repræsentanter  sidder  på  første  række  (fra  venstre): 
Jens  K.  Kristoffersen,  (Hlynar  Oskarsson,  Island),  M.  Alan  Vic- 
tor og  Lars  Mathiesen. 


KIRKENYT 


På  områdepræsidentskabets  op- 
fordring er  der  nu  blevet  opret- 
tet en  "Latter-day  Saint  Student 
Association"  (Sammenslutning  af  sid- 
ste dages  hellige  studerende)  i  de  nor- 
diske lande.  Formålet  med  sammen- 
slutningen er  bl.a.  at  hjælpe  de  voksne 
medlemmer  af  kirken  der  er  i  gang 
med  en  videregående  uddannelse,  med 
at  klare  sine  studier,  samt  at  leve  et 
velafbalanceret  liv  som  studerende. 

Den  28.  februar  mødtes  repræsen- 
tanterne for  LDSSA  fra  alle  5  nordi- 
ske lande  i  Stockholm,  under  regio- 
nalrepræsentant ældste  Arne  L.  Hed- 
bergs ledelse.  De  nordiske  landes  le- 
dere for  CES  var  også  til  stede  som 
rådgivere.  De  studerendes  repræsen- 
tanter fra  de  fem  nordiske  lande  var: 
M.  Alan  Victor  (Kbh.  stav),  Lars 
Mathiesen  (Årh.  stav),  Hlynar 
Oskarsson  (Island),  Anna-Karin 
Karlsson  (Stockholm),  Andreas 
Stromberg  (Uppsala),  Esa  Reiman 
(Helsinki),  Rita  Oslanus  (Finland), 
Mauri  Aalto  (Finland),  Mette  Ram- 
stad (Oslo),  Tom  Atle  Pedersen  (Oslo). 

Mødet  blev  under  ledelse  af  Ole 
Podhorny,  CES  repræsentanten  fra 
Norge,  indledt  med  en  præsentation  af 


og  debat  om  selve  organisationen 
samt  formålet  med  sammenslutningen. 
Ved  denne  lejlighed  drøftede  man  og- 
så de  studerende  sidste  dages  helliges 
særlige  behov.  I  de  nordiske  lande  er 
sammenslutningen  for  alle  medlem- 
mer af  kirken  på  18  år  eller  derover, 
som  er  under  uddannelse. 

CES  repræsentanten  fra  Finland, 
Jukka  Lehitimaki,  ledte  en  idéstorm 
om,  hvorledes  de  allerede  drøftede 
behov  kunne  dækkes.  Der  blev  bl.a. 
foreslået  særlige  firesides  om  emner 
om  evolution,  moral,  etc.  Desuden  vil- 
le man  lave  et  blad  for  de  studerende  i 
de  forskellige  lande,  og  måske  et  fælle- 
snordisk blad,  som  en  vigtig  kontakt- 
formidler, da  de  sidste  dages  hellige 
studerende  er  ret  spredt  i  vore  lande. 
En  liste  over  de  studerende  og  deres 
fag  ville  give  muligheder  for  at  stude- 
rende indenfor  samme  fag  ville  kunne 
udveksle  ideer  og  finde  svar  på  spørg- 
smål på  tværs  af  landegrænser. 

CES  repræsentanterne  fra  Sverige, 
Arne  Hedberg  og  Erik  G.  Nilsson  fo- 
restod en  ledertræning.  Arne  Hedberg 
bar  som  så  ofte  før  to  hatte,  idet  han 
foruden  at  være  regionalrepræsentant 
også  er  områdekoordinator  for  CES  i 


norden.  Ved  frokosten  lærte  de  stude- 
rendes repræsentanter  hinanden  bedre 
at  kende,  og  man  diskuterede  forhol- 
dende i  de  forskellige  lande,  og  var 
især  interesseret  i  det  islandske  sprog, 
klima  samt  sociale-  og  økonomiske 
livsførelse. 

Efter  frokosten  ledte  Tom  Atle  Pe- 
dersen fra  Oslo  stav  en  2-timers 
workshop  udelukkende  for  de  stude- 
rendes repræsentanter.  Så  var  det  tid 
til  at  samles  med  CES  repræsentan- 
terne for  sidste  gang,  og  det  blev  un- 
derstreget, at  LDSSA  ikke  er  nogen 
eksklusiv  diskussionsklub  for  en  snæ- 
ver kreds  af  intellektuelle,  men  en 
sammenslutning  der  er  beregnet  til  at 
hjælpe  enhver  sidste  dages  hellig  stu- 
derende i  hans  eller  hendes  dagligdag. 

Der  er  brug  for  alle  sdb-studerende 
i  sammenslutningen.  Dem  der  yder 
mest  får  også  mest  ud  af  sammenslut- 
ningen. Det  anbefales  at  alle  sdh-stu- 
derende  bestræber  sig  på  at  være  akti- 
ve i  sammenslutningens  arbejde,  tager 
kontakt  med  dens  repræsentanter  for 
at  hjælpe  dem  med  at  udfærdige  et 
program  som  kan  dække  så  mange 
sdh-studerendes  behov  som  muligt. 

□ 


Mormons  Bog  er  nu 
oversat  til  71  sprog 


Mormons  Bog  er  nu  blevet 
oversat  til  yderligere  3  sprog, 
hvorved  dens  indflydelse 
spredes  til  endnu  en  stor  mængde 
mennesker.  Bogen  er  blevet  oversat  til 
græsk,  arabisk  og  et  sydamerikansk 
indiansk  sprog,  Ajmara. 

Mormons  Bog  udgives  også  i  ud- 
valgte tekster,  og  denne  udgave  er 
netop  blevet  oversat  til  malagasisk, 
sproget  der  tales  af  øbefolkningen  på 
østkysten  af  Afrika,  fortæller  Joseph 
G.  Stringham,  lederen  af  afdelingen 
for  nye  sprog. 

Udgaverne  på  arabisk,  ajmara  og 


malagasisk  er  blevet  udgivet  i  et  lille 
antal,  og  den  græske  Mormons  Bog 
vil  blive  udgivet  i  løbet  af  foråret,  iføl- 
ge kirkens  oversættelsesafdeling. 

Mormons  Bog  i  sin  helhed  er  nu 
oversat  til  32  sprog,  og  de  udvalgte 
tekster  til  40  sprog  (deriblandt  nogle 
af  de  samme  sprog  hvorpå  hele  Mor- 
mons Bog  nu  forefindes).  Det  totale 
antal  forskellige  sprog  er  71. 

I  den  arabiske  oversættelse  har 
grammatiken  og  idiomerne  i  visse  til- 
fælde synes  parallelle  med  dem  i 
Mormons  Bog,  sagde  Lowell  D.  Bish- 
op, som  ledede  oversættelsen.  D 


IV 

Genealogi-missionær 

1 

Danmark 


Af  Tom  Ahlmann  Jensen 


Som  noget  helt  nyt  er  der  blevet 
kaldet  en  genealogi-missionær 
til  Danmark.  Søster  Jemmett  er 
blevet  kaldet  til  at  arbejde  med  med- 
lemmerne i  Danmark  i  et  år,  og  hjælpe 
dem  med  at  gennemføre  deres  4-gene- 
rationsprogram.  Hun  har  igennem 
mange  år  specialiseret  sig  i  dansk  ge- 
nealogi,  og  har  derfor  en  stor  eksperti- 
se at  tilbyde  på  dette  område. 

Søster  Jemmett  ankom  til  Danmark 
den  19.  januar  og  arbejdede  fra  januar 
til  april  med  almindelig  opsøgende 
missionering,  men  fra  midten  af  april 
har  hun  hjulpet  forskellige  medlem- 


mer i  København  stav  med  deres  ge- 
nealogi.  ''Det  har  typisk  været  med- 
lemmer som  er  nået  til  et  vist  punkt, 
og  så  er  stødt  på  et  problem  der  for- 
hindrer dem  i  at  komme  videre,"  siger 
søster  Jemmett.  "Jeg  kan  så  vejlede 
dem  og  fortælle  hvilke  muligheder  der 
er  for  at  komme  videre". 

Søster  Jemmett  skal  dog  ikke  pri- 
mært arbejde  med  det  enkelte  med- 
lem. Hun  er  kaldet  til  at  arbejde  på 
stavs-  og  wardsplan.  Hun  vil  arbejde 
nært  sammen  med  højpræsternes 
gruppeledere,  som  så  igen  vil  formidle 
den  nødvendige  hjælp  til  det  enkelte 


medlem.  "Det  er  vigtigt  at  vi  som 
medlemmer  forstår,  at  vor  frelse  i  høj 
grad  afhænger  af  vore  forfædres  frelse. 
Det  er  af  stor  betydning  at  vi  får  lavet 
vort  4-generationsprogram,  og  følger 
vor  slægtslinie  så  langt  tilbage  som 
muligt,  og  ikke  mindst  at  vi  får  sendt 
papirerne  til  templet  i  Stockholm," 
slutter  søster  Jemmett. 

Søster  Jemmett  er  fast  stationeret  i 
København  under  sin  mission,  men  er 
villig  til  at  rejse  til  Århus  stav  i  perio- 
der, hvor  der  måtte  være  brug  for 
hendes  bistand  og  hjælp. 

□ 


